CELEX: 32006L0058
Language: sl
Date: 2006-06-27 00:00:00
Title: Direktiva Sveta 2006/58/ES z dne  27 junija 2006  o spremembi Direktive 2002/38/ES glede obdobja uporabe ureditve davka na dodano vrednost, ki se uporablja za storitve radijskega in televizijskega oddajanja ter za določene elektronsko opravljene storitve

28.6.2006   
            
            
               SL
            
            
               Uradni list Evropske unije
            
            
               L 174/5
            
         
      DIREKTIVA SVETA 2006/58/ES
   z dne 27 junija 2006
   o spremembi Direktive 2002/38/ES glede obdobja uporabe ureditve davka na dodano vrednost, ki se uporablja za storitve radijskega in televizijskega oddajanja ter za določene elektronsko opravljene storitve
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive 2002/38/ES z dne 7. maja 2002 o spremembah in začasnih spremembah Direktive 77/388/EGS glede ureditve davka na dodano vrednost, ki se uporablja za storitve radijskega in televizijskega oddajanja ter za določene elektronsko opravljene storitve (1), in zlasti člena 5 Direktive,
   ob upoštevanju predloga Komisije,
   ob upoštevanju naslednjega:
   
               (1)
            
            
               Opravljen je bil pregled iz člena 5 Direktive 2002/38/ES.
            
         
               (2)
            
            
               Pregled je pokazal, da se določbe člena 1 Direktive 2002/38/ES izvajajo zadovoljivo in so dosegle svoj cilj.
            
         
               (3)
            
            
               Komisija je 29. decembra 2003 predložila predlog direktive o kraju opravljanja storitev med davčnimi zavezanci, ki ga je spremenila s predlogom z dne 22. julija 2005, da bi bile zajete storitve, ki jih davčni zavezanci opravljajo za stranke, ki niso davčni zavezanci. V skladu s spremenjenim predlogom bodo vse storitve oddajanja in elektronsko opravljene storitve obdavčene v kraju potrošnje.
            
         
               (4)
            
            
               Komisija je 4. novembra 2004 predložila predlog direktive o poenostavitvi obveznosti glede DDV, ki predvideva bolj splošen elektronski mehanizem kot Direktiva 2002/38/ES, da bi se olajšalo izpolnjevanje finančnih obveznosti v zvezi s čezmejnimi storitvami.
            
         
               (5)
            
            
               Čeprav je bil na podlagi navedenih zakonodajnih predlogov dosežen precejšen napredek na poti k sprejetju potrebnih širših ukrepov, ki bodo zamenjali ukrepe iz člena 1 Direktive 2002/38/ES, teh širših ukrepov ni mogoče sprejeti pred 30. junijem 2006, ko se izteče uporaba starih ukrepov.
            
         
               (6)
            
            
               Da bi se tako razširjeni ukrepi sprejeli v kratkoročnem ali srednjeročnem obdobju in glede na ugotovitve zgoraj navedenega postopka pregleda, je za pravilno delovanje notranjega trga in zaradi zagotavljanja stalnega odpravljanja izkrivljenega delovanja primerno, da se določbe, ki se uporabljajo za storitve radijskega in televizijskega oddajanja ter za določene elektronsko opravljene storitve, kakor določa člen 1 Direktive 2002/38/ES, uporabljajo še naprej, in sicer do 31. decembra 2006.
            
         
               (7)
            
            
               Člen 5 Direktive 2002/38/ES predvideva tako podaljšanje iz praktičnih razlogov, če tako na predlog Komisije soglasno odloči Svet.
            
         
               (8)
            
            
               Direktivo 2002/38/ES je torej treba v skladu s tem spremeniti.
            
         
               (9)
            
            
               Glede na nujnost zadeve in da bi se izognili zakonodajni luknji je treba odobriti izjemo od roka šestih tednov iz točke I(3) Protokola o vlogi nacionalnih parlamentov v Evropski uniji, ki je priložen Pogodbi o Evropski uniji in pogodbam o ustanovitvi Evropskih skupnosti –
            
         SPREJEL NASLEDNJO DIREKTIVO:
   Člen 1
   Besedilo člena 4 Direktive 2002/38/ES se nadomesti z naslednjim:
   
      „Člen 4
      Člen 1 se uporablja do 31. decembra 2006.“.
   
   Člen 2
   1.   Države članice sprejmejo zakone in druge predpise, potrebne za uskladitev s to direktivo, z učinkom od 1. julija 2006. Komisiji nemudoma predložijo besedila teh predpisov.
   Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
   2.   Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.
   Člen 3
   Ta direktiva začne veljati na dan objave v Uradnem listu Evropske unije.
   Člen 4
   Ta direktiva je naslovljena na države članice.
   
      V Luxembourgu, 27. junija 2006
      
         
            Za Svet
         
         
            Predsednik
         
         J. PRÖLL
         
      
   
   
      (1)  UL L 128 z dne 15.5.2002, str. 41.